મળતી વિગતો અનુસાર તારાપુર તાલુકાનાં વલ્લી ગામનાં શાયર ભરતભાઈ ભરવાડ (ઉ. વ. ૨૧) અને દૂધારી ગામની સેજલ લાખાભાઈ ભરવાડ છેલ્લા લાંબા સમયથી એક બીજાનાં પ્રેમમાં હતા અને એક બીજાને સાથે જીવવા મરવાનાં વચન આપ્યા હતા,પરંતુ બન્ને પ્રેમી યુગલનાં પરિવારજનોને આ સંબધ મંજુર હતો નહી,જેથી તેઓએ સેજલ અને શાયરને મળવા પર પ્રતિબંધ મુકી દીધો હતો અને સેજલને ધરમાંથી બહાર નિકળવા દેવાતી ન હતી,જેનાં કારણે બન્ને પ્રેમી યુગલથી વિરહ નહી સહેવાતા ત્રણ દિવસ પૂર્વે તક મળતાજ શાયર અને સેજલ ધર છોડીને ભાગી ગયા હતા,પરંતુ ત્રણ દિવસ સાથે ફર્યા બાદ તેઓને લાગ્યું હતું કે આ સમાજ અને તેમનાં પરિવારજનો તેમનાં લગ્ન થવા દેશે નહી અને તેઓ એક બીજા વગર રહી શકશે નહી જેથી તેઓએ આ ભવમાં નહી તો આવતા ભવમાં એક બીજાને સાથે મળવાનાં વચન આપી આત્મ હત્યા કરવાનો નિર્ણય કર્યો હતો અને તે અનુસાર આજે સવારનાં સુંમારે શાયર અને સેજલએ વલ્લી ગામ નજીક આવેલા કનેવાલ તળાવમાં પડતું મુકી આત્મહત્યા કરી હતી.